<classify> Garba aliwasili nchini juzi na ameanza mazoezi na wenzake, pia ameenda mkoani Tanga ambako Yanga itacheza na Mgambo Shooting katika Ligi Kuu Tanzania Bara kesho. Akizungumza na gazeti hili, Pluijm, alisema hataki kurudia makosa yaliyojitokeza kwa Joseph Zuttah na anajua ugumu wa michuano inayowakabili mbele yao, hivyo atampa majaribio tofauti na magumu ili aweze kujua uwezo wake halisi. Tumefanya naye mazoezi lea asubuhi, lakini ratiba inatubana tunaenda Tanga nimeona tuondoke naye kwa ajili ya kuendelea na majaribio hayo, lengo langu ni kupata mchezaji atakayeisaidia Yanga na siyo kukaa benchi kama ilivyokuwa kwa Andrey Coutinho,alisema Pluijm.Mholanzi huyo alisema analazimika kumfanyia majaribio mchezaji huyo ili kujiridhisha na hiyo inatokana na mikakati yake ya kuona timu inakuwa na kikosi imara kitakachohimili ushindani uliopo kwenye ligi ya ndani na michuano ya kimataifa mwakani.Endapo atafuzu majaribio hayo Garba atakuwa mchezaji wa saba wa kimataifa kwenye kikosi cha Yanga akiziba nafasi ya Coutinho, wachezaji wengine kutoka nje waliopo Yanga ni Donald Ngoma, Amiss Tambwe, Thabani Kamusoko, Mbuyu Twite, Vicent Bossou na Haruna Niyonzima.  <topic>: MICHEZO 